Diari Oficial de la Generalitat Valenciana


Sumari del DOGV 3168, del 23-01-1998 (1998/204)

Informació pública de l'aprovació provisional del Projecte d'Instrument d'Ordenació Urbanística Pla Especial Metropolità en Matèria de Residus Sòlids en el Límit dels Termes Municipals de Quart de Poblet i Aldaia.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/204


Organisme emissor
:   Consell Metropolita de l'Horta

Tipus de document
:   Anunci

Informació pública de l'aprovació provisional del Projecte d'Instrument d'Ordenació Urbanística Pla Especial Metropolità en Matèria de Residus Sòlids en el Límit dels Termes Municipals de Quart de Poblet i Aldaia. [1998/M204]
  
Anunci de l'aprovació provisional per part de l'assemblea del Consell Metropolità de l'Horta del Projecte d'Instrument d'Ordenació Urbanística Pla Especial Metropolità en Matèria de Residus Sòlids en el Límit dels Termes Municipals de Quart de Poblet i Aldaia.
  
L'assemblea del Consell Metropolità de l'Horta, reunida en sessió extraordinària el passat 11 de desembre de 1997 va acordar, una vegada estimades parcialment diferents al·legacions presentades en la fase d'informació pública, aprovar provisionalment el Projecte d'Instrument d'Ordenació Urbanística: Pla Especial Metropolità en Matèria de Residus Sòlids en el Límit dels Termes Municipals de Quart de Poblet i Aldaia, junt amb el seu corresponent estudi d'impacte ambiental. Ambdós documents desenvolupen les precisions que sobre això estableixen les Normes de Coordinació Metropolitana (aprovades definitivament mitjançant el Decret 103/1988, de 18 de juliol, del Consell de la Generalitat Valenciana). Tot això de conformitat amb el que disposa l'apartat 3 de l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acord anteriorment indicat incorpora al seu torn la sol·licitud efectuada a la Conselleria de Medi Ambient de la Generalitat Valenciana, perquè formule quant a l'instrument aprovat la preceptiva declaració d'impacte ambiental, de conformitat amb el que disposa l'article 21 del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental. Igualment incorpora la sol·licitud efectuada a la Conselleria d'Obres Públiques, Urbanisme i Transports de la Generalitat Valenciana, perquè, després dels oportuns tràmits, i una vegada dictada la pertinent declaració d'impacte ambiental, procedisca a aprovar definitivament l'instrument d'ordenació territorial provisionalment aprovat, en compliment del que disposa l'article 38.3 de la Llei 6/1994, de 15 de novembre, Reguladora de l'Activitat Urbanística.
  
Tot això es fa públic als efectes oportuns d'acord amb el que disposa l'article 229.2 del Reglament d'Organització, Funcionament i Règim Jurídic de les Entitats Locals (Reial Decret 2.568/1986, de 28 de novembre).
  
Es comunica que aquest anunci es fa públic al seu torn, als efectes establits en l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per a aquells interessats en aquest procediment als quals, intentada la notificació d'aquest acord, aquesta no s'haja pogut practicar.